CELEX: 32016R2150
Language: lv
Date: 2016-12-07 00:00:00
Title: Komisijas Īstenošanas regula (ES) 2016/2150 (2016. gada 7. decembris) par atļauju izmantot Lactobacillus plantarum DSM 29025 un Lactobacillus plantarum NCIMB 42150 preparātu par barības piedevu visu sugu dzīvniekiem (Dokuments attiecas uz EEZ )

8.12.2016   
               
               
                  LV
               
               
                  Eiropas Savienības Oficiālais Vēstnesis
               
               
                  L 333/44
               
            KOMISIJAS ĪSTENOŠANAS REGULA (ES) 2016/2150
      (2016. gada 7. decembris)
      par atļauju izmantot Lactobacillus plantarum DSM 29025 un Lactobacillus plantarum NCIMB 42150 preparātu par barības piedevu visu sugu dzīvniekiem
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
      tā kā:
      
                  (1)
               
               
                  Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.
               
            
                  (2)
               
               
                  Saskaņā ar Regulas (EK) Nr. 1831/2003 7. pantu tika iesniegti pieteikumi uz atļauju izmantot Lactobacillus plantarum DSM 29025 un Lactobacillus plantarum NCIMB 42150 preparātu. Šiem pieteikumiem bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
               
            
                  (3)
               
               
                  Minētie pieteikumi attiecas uz atļauju izmantot Lactobacillus plantarum DSM 29025 un Lactobacillus plantarum NCIMB 42150 preparātu par barības piedevu visu sugu dzīvniekiem un tos klasificēt kategorijā “tehnoloģiskās piedevas”.
               
            
                  (4)
               
               
                  Eiropas Pārtikas nekaitīguma iestāde (“Iestāde”) 2016. gada 21. aprīļa atzinumā (2) secināja, ka ar piedāvātajiem lietošanas nosacījumiem Lactobacillus plantarum DSM 29025 preparātam nav kaitīgas ietekmes uz dzīvnieku veselību, cilvēka veselību vai vidi. Tomēr piedeva būtu jāuzskata par potenciālu elpceļu sensibilizatoru. Turklāt Iestāde secināja, ka attiecīgais preparāts var uzlabot tādas skābbarības ražošanu, kas iegūta no viegli, mēreni grūti un grūti ieskābējama materiāla. Iestāde uzskata, ka nav nepieciešamas īpašas prasības attiecībā uz uzraudzību pēc laišanas tirgū. Tā arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodēm.
               
            
                  (5)
               
               
                  Iestāde 2016. gada 24. maija atzinumā (3) secināja, ka ar piedāvātajiem lietošanas nosacījumiem Lactobacillus plantarum NCIMB 42150 preparātam nav kaitīgas ietekmes uz dzīvnieku veselību, cilvēka veselību vai vidi. Tomēr piedeva būtu jāuzskata par potenciālu elpceļu sensibilizatoru. Turklāt Iestāde secināja, ka attiecīgais preparāts var mazināt proteīnu noārdīšanos skābbarībā, kas gatavota no viegli, mēreni grūti un grūti ieskābējama materiāla. Iestāde uzskata, ka nav nepieciešamas īpašas prasības attiecībā uz uzraudzību pēc laišanas tirgū. Tā arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodēm.
               
            
                  (6)
               
               
                  
                     Lactobacillus plantarum DSM 29025 un Lactobacillus plantarum NCIMB 42150 preparāta novērtējums rāda, ka Regulas (EK) Nr. 1831/2003 5. pantā noteiktie atļaujas piešķiršanas nosacījumi ir izpildīti. Tāpēc šos preparātus būtu jāļauj lietot atbilstīgi šīs regulas pielikumam.
               
            
                  (7)
               
               
                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
               
            IR PIEŅĒMUSI ŠO REGULU.
      1. pants
      Atļauja
      Pielikumā specificētos preparātus, kas klasificējami piedevu kategorijā “tehnoloģiskās piedevas” un funkcionālajā grupā “skābbarības piedevas”, ir atļauts lietot par dzīvnieku barības piedevām atbilstīgi minētajā pielikumā izklāstītajiem nosacījumiem.
      2. pants
      Stāšanās spēkā
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 7. decembrī
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 268, 18.10.2003., 29. lpp.
      
      
         (2)  EFSA Journal 2016; 14(6):4479.
      
         (3)  EFSA Journal 2016; 14(6):4506.
      
         PIELIKUMS
         
                     Piedevas identifikācijas numurs
                  
                  
                     Piedeva
                  
                  
                     Ķīmiskā formula, apraksts, analīzes metodes
                  
                  
                     Dzīvnieku suga vai kategorija
                  
                  
                     Maksimālais vecums
                  
                  
                     Minimālais saturs
                  
                  
                     Maksimālais saturs
                  
                  
                     Citi noteikumi
                  
                  
                     Atļaujas derīguma termiņš
                  
               
                     KVV piedevas uz kg svaiga materiāla
                  
               
                     
                        Tehnoloģiskās piedevas: skābbarības piedevas
                     
                  
               
                     1k20750
                  
                  
                     Lactobacillus plantarum
                     DSM 29025
                  
                  
                     
                        Piedevas sastāvs
                     
                     Lactobacillus plantarum
                     DSM 29025 preparāts, kas satur vismaz 8 × 1010 KVV uz g piedevas
                     
                        Aktīvās vielas raksturojums
                     
                     Dzīvotspējīgas Lactobacillus plantarum
                     
                     DSM 29025 šūnas
                     
                        Analītiskā metode
                         (1)
                     
                     Skaitīšana barības piedevā: Petri trauciņa un uztriepuma metode, izmantojot MRS agaru (EN 15787)
                     Barības piedevas identifikācija: pulsa lauka gela elektroforēze (PFGE)
                  
                  
                     Visu sugu dzīvnieki
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 Piedevas un premiksa lietošanas norādījumos norāda glabāšanas nosacījumus.
                              
                           
                                 2.
                              
                              
                                 Piedevas minimālais saturs, ja to nekombinē ar citiem mikroorganismiem, ko lieto kā skābbarības piedevas: 5 × 107 KVV/kg svaiga materiāla.
                              
                           
                                 3.
                              
                              
                                 Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, ko varētu radīt to lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu aizsarglīdzekļus.
                              
                           
                  
                     2026. gada 28. decembris
                  
               
                     1k20751
                  
                  
                     Lactobacillus plantarum
                     NCIMB 42150
                  
                  
                     
                        Piedevas sastāvs
                     
                     Lactobacillus plantarum
                     NCIMB 42150 preparāts, kas satur vismaz 1 × 1011 KVV uz g piedevas
                     
                        Aktīvās vielas raksturojums
                     
                     Dzīvotspējīgas Lactobacillus plantarum
                     
                     NCIMB 42150 šūnas
                     
                        Analītiskā metode
                         (1)
                     
                     Skaitīšana barības piedevā: Petri trauciņa un uztriepuma metode, izmantojot MRS agaru (EN 15787)
                     Barības piedevas identifikācija: pulsa lauka gela elektroforēze (PFGE)
                  
                  
                     Visu sugu dzīvnieki
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 Piedevas un premiksa lietošanas norādījumos norāda glabāšanas nosacījumus.
                              
                           
                                 2.
                              
                              
                                 Piedevas minimālais saturs, ja to nekombinē ar citiem mikroorganismiem, ko lieto kā skābbarības piedevas: 1 × 108 KVV/kg svaiga materiāla.
                              
                           
                                 3.
                              
                              
                                 Barības apritē iesaistītie uzņēmēji piedevas un premiksu lietotājiem nosaka darbības procedūras un organizatoriskos pasākumus, kuru nolūks ir novērst iespējamos riskus, ko varētu radīt to lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, tostarp elpceļu aizsarglīdzekļus.
                              
                           
                  
                     2026. gada 28. decembris
                  
               
            (1)  Sīkāka informācija par analītiskajām metodēm ir pieejama references laboratorijas tīmekļvietnē: http://irmm.jrc.ec.europa.eu/EURLs/EURL_feed_additives/Pages/index.aspx.